

GWEDDIWN

Dduw gobaith a thrugaredd, 
yn nhymor yr Adfent fe’th gyfarchwn di, 
yn Ffrind Abraham, ein Tad yn y Ffydd.
Fel y gelwaist arno ef i deithio i ddyfodol newydd a bod yn fendith i’r holl genhedloedd,
planna ynom ni, dros yr Adfent hwn, yr un ysbryd anturus,
yr un awydd i wrando am dy lais,
yr un dirnadaeth o’th bresennoldeb cyson gyda ni
yr un ffydd i’th ddilyn i ble bynnag yr wyt yn ein harwain,
yr un penderfyniad i rhannu bendith.

Yn y dyddiau anodd hyn, cofiwn yn arbennig 
am holl bobloedd y Dwyrain Canol 
sy’n anrhydeddu Abraham fel Tad:
y rhai sy’n gwarchod a dathlu’r Tora,
y rhai sy’n credu yn y Gair a ddaeth yn gnawd,
y rhai sy’n dilyn y proffwyd a gafodd weledigaeth yn yr anialwch.

Ti yw Arglwydd y cymod, Duw’r aberth drud er mwyn uno dynoliaeth,
prysured y dydd pan fydd holl genhedloedd y ddaear a holl grefyddau’r byd,
yn byw dan dy fendith o gymod a heddwch.
Yn ystod yr Adfent hwn, 
bydded i ni weld yn ein gilydd debygrwydd teuluol, 
a chydnabod, er ein gwahaniaethau, yr etifeddiaeth sydd gennym oddi wrth ein tad, Abraham.
Ac mewn adeg o wrthdaro, ofn a thensiwn, cynnal o’n mewn ysbryd hael fydd yn dyrchafu’r ddynoliaeth gyffredin sydd yn ein huno,
gan gyfrif pob un fel ffrind,
a bod yn fendith i eraill.
Amen.

